b"\n_START_ARTICLE_\nRathangan (Kildare)\n_START_SECTION_\nHist\xc3\xb2ria\n_START_PARAGRAPH_\nEl rath o fortificaci\xc3\xb3 de Iomghain, pel que la vila rep el seu hom, data del 600 o del 700 i est\xc3\xa0 sitat al nord-oest de l'actual vila a la carretera cap a Clonbulloge. L'extensi\xc3\xb3 del Gran Canal a Monasterevin i Athy a finals del segle XVIII va portar a la creaci\xc3\xb3 de la vila, a causa de la construcci\xc3\xb3 d'habitatges per als enginyers del canal, que es complementa amb cases m\xc3\xa9s magn\xc3\xadfiques per la noblesa local._NEWLINE_El Bord na M\xc3\xb3na increment\xc3\xa0 la seva activitat a la zona el 1940, cosa que va fer augmentar la seva poblaci\xc3\xb3 i el nombre de treballadors transitoris, per\xc3\xb2 el tancament dels sistemes de canals i la disminuci\xc3\xb3 dels interessos basats en el pant\xc3\xa0 per l'empresa va donar lloc al declivi de la ciutat. Al seu torn va provocar l'augment de l'emigraci\xc3\xb3 del jovent. _NEWLINE_El repunt de l'economia d'Irlanda en la d\xc3\xa8cada de 1990 va tornar a augmentare la prosperitat, i l'ampliaci\xc3\xb3 de l'autopista M7 a trav\xc3\xa9s de les properes ciutats de Kildare i Monasterevin ha fer m\xc3\xa9s accessible Dubl\xc3\xadn i hi ha augmentat la venda d'habitatges.\n_START_SECTION_\nCultura\n_START_PARAGRAPH_\nEl festival Lughnasa de Rathangan se celebra durant les vacances de finals d'agost, per celebrar-hi arts i artesanies, m\xc3\xbasica, literatura, hist\xc3\xb2ria, i esports de la vila. Damien Dempsey, Jerry Fish and the Mudbug Club, The Blizzards, The Walls, Jack L, i John Spillane hi han actuat com a part del Lughnasa des de 2004. En el Lughnasa de 2009 hi va tenir lloc el major concert mai organitzat a Rathangan amb The Waterboys encap\xc3\xa7alant el cartell amb Mundy."